Þó að snjórinn minnki á þessari öld verður hann enn nægur til að norðmenn geti áfram skellt sér á skíði um páskana. Þetta sýnir ný athugun á vegum norsku veðurstofunnar.
Skíðaþyrstir Norðmenn munu áfram geta skellt sér í brekkurnar um páskana alla þessa öld, samkvæmt nýrri spá. Snjólagið mun þó minnka vegna hlýnunar jarðar og í einhverjum tilvikum þarf að fara hærra eftir snjónum en nú.
Norska veðurstofan hefur ásamt vatns- og orkumálastofnun Noregs gert spá um snjóalög í Noregi fram til ársins tvö þúsund og eitt hundrað, einkum með tillit til þess hvort áfram verði hægt að skíða um páskana. Þar er þá átt við tímabilið 15. mars til 25. apríl.
Samkvæmt forsendum spárinnar þarf að vera minnst fimmtán sentimetra snjólag til að það sé hægt að skíða á því. Niðurstaðan er að það verður vel hægt að skíða um páskana í lok þessarar aldar. Þó að hlýnun jarðar valdi því að það dragi úr snjó verður það ekki nóg til að skemma skíðafærið um páskaleytið. Í norðurhluta Noregs megi finna skíðasnjó í 400-500 metra hæð yfir sjávarmáli, en í suðurhlutanum þurfti 600-800 metra hæð til. Snjólínan hækkar um 100-300 metra eftir aðstæðum á hverjum stað en flest af hestu skíðasvæðum Noregs eru þar fyrir ofan.
Í spánni segir að snjóalög muni líklega minnka um einn metra fram að næstu aldamótum, ekki aðeins vegna beinnar bráðnunar heldur meiri rigninga sem valdi þá flóðum. Það dugi þó hvergi til að skíðaþyrstir Norðmenn þurfti að örvænta og finna sér eitthvað annað að gera þegar páskafríið skellur á.
Þó að snjórinn minnki á þessari öld verður hann enn nægur til að norðmenn geti áfram skellt sér á skíði um páskana. Þetta sýnir ný athugun á vegum norsku veðurstofunnar.